Ο **Π.Α.Σ. Φίλιππος Θεσσαλονίκης** είναι αθλητικό σωματείο της συνοικίας Αγίου Φανουρίου στην Τούμπα του δήμου Θεσσαλονίκης. Διατηρεί τμήμα καλαθοσφαίρισης, ενώ στο παρελθόν διατηρούσε και τμήμα ποδοσφαίρου, το όποιο ανέστειλε τη λειτουργία του το 1995.

Ιδρύθηκε ανεπίσημα το 1947 και επίσημα το 1952 στις Συκιές με την ονομασία 《Δάφνη Συκεών》και χρώματα το πράσινο και το λευκό και έλαβε μέρος στο ποδοσφαιρικό πρωτάθλημα Γ' Κατηγορίας της Ε.Π.Σ. Μακεδονίας για μια τριετία. Το 1955 μετέφερε την έδρα του στην περιοχή του Αγίου Φανουρίου στην Τούμπα και μετονομάστηκε σε 《Φίλιλπος Θεσσαλονίκης》, αλλάζοντας παράλληλα τα χρώματα σε γαλάζιο και λευκό. Από τη σεζόν 1955-56 έως και σεζόν 1994-95 συμμετείχε στα ποδοσφαιρικά πρωταθλήματα της Ε.Π.Σ. Μακεδονίας, χωρίς όμως να προβιβάζεται ποτέ στην κορυφαία τη τάξει κατηγορία των πρωταθλημάτων της, περιορίζοντας την παρουσία της στα πρωταθλήματα της Γ', Β', και Β1 κατηγορίας Ε.Π.Σ. Μακεδονίας.

Αντίθετα με το ποδόσφαιρο, στο μπάσκετ ο Φίλιππος αποτέλεσε συνολικά την τέταρτη σε δυναμικότητα ομάδα της Θεσσαλονίκης από τα μέσα της δεκαετίας του 1980 και για 10 περίπου χρόνια. Ήταν σταθερά στις 2 κατηγορίες της Α εθνικής (Α1 και Α2) και ανέδειξε παίκτες όπως οι Χρήστος Κωνσταντινίδης, Βαγγέλης Πουλιανίτης, Χρόνης Δασκαλάκης, Φώτης Γκουζκούρης, Δημήτρης Οικονομίδης, Παντελής Παπαϊωακείμ, Μπάμπης Παπαδάκης κ.α. Πρόεδρος της χρυσής εποχής της ομάδας της Τούμπας ήταν ο Φραντζέσκος Φραντζέσκος, ο οποίος οδήγησε τον Φίλιππο από το Β' τοπικό στην Α1, ενώ έδρα αποτέλεσε το Παλέ ντε Σπορ της Θεσσαλονίκης. 

Ο Φίλιππος έχει αγωνιστεί σε 2 πρωταθλήματα της Α1 Εθνικής κατηγορίας. Πρώτη φορά αγωνίστηκε την περίοδο 1988-1989 όπου πέτυχε 4 νίκες και υποβιβάστηκε, για να επανέλθει την περίοδο 1990-91) όπου και πέτυχε 5 νίκες και υποβιβάστηκε εκ νέου. Επίσης έχει αγωνιστεί 17 φορές συνολικά στο πρωτάθλημα της δεύτερης τη τάξει εθνικής κατηγορίας, εκ των οποίων 5 φορές ως Β' Εθνική (1977-1978 και 1982-1983 εώς 1985-1986) αρχικά και 12 φορές (1986-1987, 1987-1988, 1989-1990 και 1991-1992 έως 1999-2000) ως Α2 Εθνική.

Παραπομπές
----------

1. ↑  *ΦΙΛΙΠΠΟΣ ΘΕΣΣΑΛΟΝΙΚΗΣ: Βασιλιάς δίχως στέμμα*, eurohoops.net
2. ↑  《Δάφνη Συκεών》 - 《Φίλιππος Θεσσαλονίκης》, στα ξερά της ΕΠΣΜ
3. ↑  《Δάφνη Συκεών》 - 《Φίλιππος Θεσσαλονίκης》, στα ξερά της ΕΠΣΜ
4. ↑  《Δάφνη Συκεών》 - 《Φίλιππος Θεσσαλονίκης》, στα ξερά της ΕΠΣΜ

### Τίτλοι

* **1 B Εθνική**  :
	+ 1985-1986 (Βόρειος όμιλος)

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* «Από τα (πολύ) ψηλά στα (πολύ) χαμηλά» Αρχειοθετήθηκε 2009-12-14 στο Wayback Machine. άρθρο στον ιστότοπο SentraGoal.gr, 13 Δεκεμβρίου 2009.

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ2 Κατηγορίας Ανδρών Ε.ΚΑ.Σ.Θ. 2021-2022 |
| --- |
|  |
| 1ος Όμιλος | 
* Α.Ε.Κ. Αγίου Αθανασίου
* Απόστολος Αστρεινίδης
* Δαίδαλος Άνω Πόλης
* Μακεδών Αμπελοκήπων
* Μενεμένη
* Μετεωρίτες
* Ολυμπιάδα Θεσσαλονίκης
* Π.Α.Ο.Κ. Κυμίνων Μαλγάρων
* Σταυρούπολη
* Χαλκηδιονιότες
 |  |
|  |
| 2ος Όμιλος | 
* Αγχίαλος
* Αναγέννηση Άνω Πόλης
* Άτλας
* Βίκτωρ
* Ελβετία 2005
* Ιπποκράτης Ευκαρπίας
* Μακεδονικός Λήτης
* Μέγας Αλέξανδρος Μελισσοχωρίου
* Νέμεσις Μενεμένης
* Πύρρος Ευόσμου
* Φίλιππος Θεσσαλονίκης
 |
|  |
| 3ος Όμιλος | 
* Αδάμαστος
* Αποκάλυψη
* Ατρόμητος Τριαδίου
* Δόξα Τριλόφου
* Ζευς Πυλαίας
* Μαμούθ Καλαμαριάς
* Ορφέας Πλαγιαρίου
* Πρωταθλητές Πανοράματος
* Πυρσός Αγίας Τριάδας
* Φοίνικας
 |

 |